Бай химик составҡа эйә булыуы уны төрлө ауырыуҙы дауалауҙа ҡулланырға мөмкинлек бирә. Кукуруз емешлеге ауыҙынан әҙерләнгән төнәтмәне холециститтан, гепатиттан, энтероколиттан һәм башҡа ашҡаҙан-эсәк ауырыуҙарынан, шулай уҡ бәүел һәм үт ҡыуыу, ҡан туҡтатыу сараһы булараҡ тәҡдим итәләр. Был төнәтмәне оҙаҡ эсеү бөйөрҙәге һәм бәүел юлындағы таштарҙың тарҡалыуына булышлыҡ итә. Кукуруз емешлеге ауыҙы нигеҙендә әҙерләнгән препараттар айырыуса үт тотҡарланғанда һәм геморрагик диатездан файҙалы.